**Hat év alatt közel kétszázmillió kilométer megtett út Hankook gumikon**

**Hatodik éve fut a Hankook Tire Magyarország Abroncsadományozási Programja, amelyet több mint 13 000 átadott gumiabroncs, megközelítőleg 195 990 000 km megtett út és 1 229 támogatott szervezet fémjelez. A kedvezményezettek közül idén már 380-ra nőtt a kisebb nonprofit szervezetek száma, akik elsősorban megyei, azaz lokális szinten végzik a társadalom számára fontos tevékenységüket.**

***Rácalmás, 2017. november 2.*** – A Hankook Tire Magyarország Kft. az elmúlt hat évben több mint 13 000 abronccsal, 273 millió forint értékben támogatta a civil szektor 1 229 kisebb és nagyobb szereplőjét, akik a közösség számára hiánypótló munkát végeznek. Egy abroncs átlagos futásteljesítménye 60 000 kilométer, azaz a támogatott szervezetek a hat év alatt adományozott abroncsokkal, összesen 195 990 000 kilométert tehetnek meg. Ha a magyar úthálózat hosszával számolunk, ami több mint 200 000 kilométer, akkor nagyjából 980 alkalommal utazhatják körbe az országot.

Az országban egyedülálló kezdeményezést 2012-ben indította a vállalat azzal a céllal, hogy olyan országos hatáskörű és kisebb nonprofit szervezeteket támogasson, amelyek tevékenységükkel a társadalom számára fontos szolgálatot végeznek, sokszor korlátozott anyagi körülmények között. Az évek során dinamikusan nőtt a pályázó nonprofit szervezetek száma, így az idei évben már 380 kedvezményezettnek adományozott a vállalat gumiabroncsot. Ezenkívül idén is a támogatott szervezetek között volt az Országos Mentőszolgálat, a BM Országos Katasztrófavédelmi Főigazgatóság és a Magyar Vöröskereszt is. Ezzel a Hankook Abroncsadományozási Programja szinte az egész országot lefedi, hiszen valamennyi megyében támogat olyan kisebb és nagyobb szervezeteket, akik sokszor szinte láthatatlanul végzik áldozatos munkájukat.

„Pozitív dolognak tartom azt, hogy a Hankook többedszerre is kiírta ezt a pályázatot, amely programhoz kapcsolódóan a katasztrófavédelem idén is részesülhetett támogatásban gumiabroncsok formájában. Veszélyes helyzetekben rendkívül fontos, hogy kollégáink felkészülten, a lehető legjobb felszereléssel és eszközökkel induljanak útjukra, ezért nagyra értékeljük ezt az adományt.” - emelte ki Berecz György, a BM Országos Katasztrófavédelmi Főigazgatóság Gazdasági Ellátó Központjának vezetője.

„Az Országos Mentőszolgálat mentőegységei több mint egymillió embernek nyújtanak segítséget évente, miközben a mentőautók közel 40 millió km-t tesznek meg Magyarország útjain. A mentőknél a gyorsaság és a biztonság valóbban emberéleteket menthet, ezért van óriási jelentősége a jó minőségű abroncsoknak. A Hankook adománya révén idén 50 mentőautónk kap évszaknak megfelelő, kiváló minőségű abroncsokat, az így megtakarított összeget pedig más életmentő műszerek beszerzésére fordíthatjuk.” – emelte ki Dr. Csató Gábor, az Országos Mentőszolgálat Főigazgatója.

2017 őszén a Hankook Tire Magyarország Kft. 2758 db abroncsot adott át a kedvezményezetteknek összesen 62 510 000 forint értékben, amiből több mint 2 000 darab abroncsot a pályázatot elnyerő, kisebb nonprofit szervezetek vehettek át. Az ünnepélyes záróesemény az écsi Rába-ringen zajlott, a BM Országos Katasztrófavédelmi Főigazgatóság terepgyakorlata közben. A program során a vendégek vadonatúj Hankook gumikon próbálhatták ki a szolgálati autókat, továbbá részt vehettek a Rába tűzoltó kocsik tesztelésén és egy vezetéstechnikai tréningen is.

„Büszkék vagyunk arra, hogy a hat éve indított Abroncsadományozási Programunk alatt már annyi szervezetet támogattunk, hogy gyakorlatilag alig találni Magyarországon olyan – a kiírásnak megfelelő – szervezetet, aki ne részesült volna abroncsadományban. Ez is azt bizonyítja, hogy sikeres a programunk és igény van az általunk nyújtott támogatásra. Biztosak vagyunk abban, hogy jó helyre kerül az adományunk, olyan szervezetekhez, akik nélkülözhetetlen munkát végeznek, így közvetett módon, az abroncsainkon keresztül még több emberhez jut el a segítség.” – mondta el Hwang Seong Hak, a Hankook Tire Magyarország Kft. ügyvezető igazgatója.

###

**A Hankook társadalmi felelősségvállalási programjáról**

A Hankook Tire Magyarország Kft. 2012-ben indította útjára átfogó társadalmi felelősségvállalási (CSR) programsorozatát, a „Hankook Értékteremtő Programot”, amely három pillérre épül: környezet, egészség és oktatási-társadalmi ügyek. A kezdeményezés célja, hogy a Hankook Tire Magyarország Kft., mint hazánk egyik legdinamikusabban fejlődő vállalata, felelős társadalmi szereplőként segítséget nyújtson olyan környezeti és társadalmi ügyekben, amelyek mindannyiunk érdekét szolgálják.

A vállalat Értékteremtő Programja keretében már több helyi és országos jelentőségű akciót is indított, így a Dunaújvárosi- és az Országos Mentőszolgálatnak, a BM Országos Katasztrófavédelmi Főigazgatóságnak, a Magyar Vöröskeresztnek, valamint több mint 800 kisebb, non-profit szervezetnek adományozott nagy értékben gumiabroncsot. Ezen kívül a vállalat számos helyi rendezvényt támogat a környezetében, például a nagysikerű dunaújvárosi Parázs-Varázs Közösségi Grillparty-t vagy a Rácalmási Tökfesztivált. A Hankook 2013. június elején útjára indította a Hankook Dolgozói Önkéntes Programot, amely 2016-ban egy újabb pillérrel bővült. A „KÖSZ, Hankook”, azaz a „Közösségi Összefogás a Szebbért” kezdeményezésben Dunaújváros és környékének lakói is aktívan részt vehetnek az önkéntes munkában, és lakókörnyezetük szebbé tételében.

Ugyancsak 2016-ban indult útjára a „Tekerd jobbra!” elnevezésű új társadalmi célú program, amelynek keretében a résztvevők kerékpározás közben gyűjthetnek kilométereket a kiválasztott szervezeteknek. 2016-ban a lelkes biciklisek a Szent Pantaleon Kórház Szülészet-nőgyógyászati Összevont osztálya és a Szent Márton Gyermekmentő Szolgálat részére tekertek össze 8 millió forintot. 2017-ben a Mosoly Alapítvány és a Gyermekétkeztetési Alapítvány részesült ugyanebben az összegben.

A Hankook kiemelt figyelmet fordít a jövő nemzedékek képzésére is. 2014-16 között a vállalat 18 millió forint értékben finanszírozta 260 diák angol nyelvi képzését, akik angol nyelvi táborban vehettek részt. A tanulók, akik a Hankook dolgozóinak gyermekei, 16 helyi (dunaújvárosi és rácalmási) iskola diákjai, valamint a Nagycsaládosok Országos Egyesülete ajánlásából kerültek ki, a Funside egyhetes nemzetközi angol táborában vehettek részt Balatongyörökön.

Az idén a vállalat új programot indított az oktatás támogatására: A HOPP – Hankook Oktatási Pályázati Program keretében műszaki középiskolák pályázhattak eszközparkjuk, műhelyeik fejlesztésére.

A vállalati társadalmi felelősségvállalás a globális cégpolitika kiemelt része, amit az is bizonyít, hogy a Hankook is szerepel a Dow Jones Ázsia-Óceániai Fenntarthatósági Indexében (DJSI Ázsia/Óceánia) a vállalati fenntarthatóság terén elért erőfeszítéseiért.

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó globális vállalatnak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint az autósport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központja és hét gyártóüzemének fejlesztésébe. A németországi Hannoverben működő Európai Technológiai Központban az európai piac igényeire szabva fejlesztik az termékeket, különös tekintettel az európai prémium autógyártók számára készülő első szerelésű (OE) abroncsokra.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban és Lengyelországban vannak kereskedelmi képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3.300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készülő termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal.

További információ: [www.hankooktire-press.com](http://www.hankooktire-press.com) és [www.hankooktire-eu.com](http://www.hankooktire-eu.com)

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Serfőző Zsóka**kommunikációs szakértőTel.: +36 25 556 091zsoka.serfozo@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |